Počnimo tišinom.
Tišina je jedno od najdragocenijih stanja čoveka
jer nam dozvoljava da osetimo dubinu našeg prisustva.
Ovo je jedan od razloga zašto je dolazak električnih automobila
stvorio mnogo entuzijazma među ljudima.
Po prvi put, možemo da povežemo koncept automobila
sa iskustvom tišine.
Kola konačno mogu biti tiha:
mir na ulicama
tiha revolucija u gradovima.
(Zujanje)
Ali tišina može biti i problem.
Odsustvo zvuka, zapravo, kada pričamo o kolima,
može biti prilično opasno.
Pomislite na slepe ljude,
koji ne mogu da vide auto koji se približava.
A sad, ako je električni, ne mogu ni da ga čuju.
Ili pomislite na svakoga od nas dok se krećemo po gradu,
uvučeni smo u naše misli, i odvojeni smo od naše okoline.
U ovakvim situacijama, zvuk može da bude dragocen.
Zvuk je jedan od predivnih poklona našeg univerzuma.
Zvuk je emocija
i zvuk je uzvišen,
i kada govorimo o kolima, zvuk je takođe informacija.
Kako bi zaštitile pešake
i dale akustičnu povratnu informaciju vozačima,
vlade širom sveta su uvele nekoliko propisa
koji opisuju prisustvo zvuka kod električnih vozila.
Konkretno, oni zahtevaju minimalnu jačinu zvuka
određenih frekvencija
do brzine od 30 kilometara na sat.
Osim ove brzine,
prirodna buka kola se smatra dovoljnom.
Ovi propisi su izazvali različite reakcije
među onima koji su naklonjeni zvuku i onih koji se plaše prisustva
prevelike buke u gradu.
Međutim, ja to ne vidim kao buku kola.
To radije vidim kao glas kola.
I to je jedan od mojih najvećih izazova, i privilegija, u isto vreme.
Ja dizajniram glas električnih automobila.
Svi znamo kako motor sa unutrašnjim sagorevanjem zvuči,
i mi zapravo znamo kako električni motor zvuči.
Pomislite na električni tramvaj.
Onog trenutka kada se pomeri,
stvara uzlazni zvuk visoke frekvencije.
koji zovemo "zviždanje".
Međutim, ako bismo samo pojačali ovaj zvuk
i dalje ne bismo mogli da ispunimo zakonske propise.
To je takođe zašto moramo da iskomponujemo novi zvuk.
Dakle kako to da uradimo?
U mnogim gradovima saobraćaj je već veoma haotičan
i ne treba nam još haosa.
Ali ulice 21. veka su sjajna studija slučaja
prepune prolaznosti, raznih svrha i nereda.
I ovaj pejzaž pruža sjajnu priliku
za razvoj novih rešenja kako da smanjimo ovaj haos.
Smislio sam novi pristup koji pokušava da smanji haos
uvođenjem harmonije.
Pošto dosta ljudi ne zna kako električna kola treba da zvuče
ja sam definisao, kao prvo, novi svet zvuka,
nešto što ne pripada našim prethodnim iskustvima
ali stvara preporuku za budućnost.
Zajedno sa malim timom, stvorili smo dosta zvučnih tekstura
koje mogu da prenesu emociju.
Baš kao slikar sa bojama,
možemo da povežemo osećanja i frekvencije
tako da kad god nam se približavaju kola
možemo da osetimo emociju.
koja, pored što ispunjava zakonske propise,
govori o karakteru i identitetu vozila.
Ovu paradigmu nazivam "genetika zvuka".
Sa genetikom zvuka, definišem, kao prvo, estetski prostor zvuka,
i u isto vreme sam u potrazi za novim, inovativnim metodama
za stvaranje zvučnog pejzaža, kog ne znamo,
zvučnog pejzaža, koji nam omogućava da zamislimo apstraktne svetove,
da ga učinimo opipljivim i čujnim.
Genetika zvuka je bazirana na tri koraka.
Prvi je definicija zvučnog organizma,
drugi je opis zvučnih varijacija,
i treći je kompozicija zvučnih gena.
Opis zvučnog organizma je baziran na grupi svojstava
koje svaki zvuk koji iskomponujem treba da ima.
[Zvuk je pokret.]
Prenosim u mali zvučni entitet, kao što je zvuk kola,
moć pokreta muzike,
tako da zvuk može pomeriti.
[Zvuk je gluma.]
Baš kao plesač na bini,
zvuk će projektovati putanje zvuka u vazduhu.
[Zvuk je sećanje.]
I to nije samo u vezi sa zvukom kola.
To je sećanje kako se moj otac vraća kući.
[Zvuk hipnotiše.]
I zvuk ima moć da stvori neočekivan osećaj zapitanosti,
koji hipnotiše.
I na kraju,
[Zvuk je nadčovek.]
zvuk prevazilazi ljudsko stanje,
jer nam dozvoljava da nadmašimo sebe.
Kao drugi korak, definišemo zvučne varijacije.
[Prizma identiteta]
Baš kao ljudi, gde različita tela stvaraju različite glasove,
tako i različiti oblici kola imaju različito akustično ponašanje
koje zavisi od geometrije i materijala.
Dakle moramo da znamo, kao prvo, kako ova kola šire zvuk spolja
pomoću akustičnih merenja.
Baš kao što jedan glas može da proizvede različite tonove i boje zvuka,
u isto vreme, mi proizvodimo različite zvučne varijacije
u prostoru od osam reči koje sam definisao.
I neke od njih su, meni, veoma bitne,
kao što je "vizionarski",
"elegantno", "dinamično", "obgrliti".
I kada smo definisali ova dva aspekta,
dobijemo nešto, što nazivam prizma identiteta,
što predstavlja zvučnu ličnu kartu kola.
I kao treći korak, ulazimo u svet dizajniranja zvuka,
gde se zvučni geni stvaraju
i novi arhetipovi začinju.
Dozvolite mi da vam pokažem sledeći primer
kako sam pretvorio zvučno polje u melodiju.
Zamislite da sam violinista na bini.
Ako bih počeo da sviram violinu,
stvorio bih zvučno polje koje bi se širilo u ovoj dvorani,
i u jednom trenutku zvučno polje bi udarilo bočne zidove
i rasulo bi se po prostoru.
I ovako bi to izgledalo.
Pre nekog vremena, zabeležio sam više načina na koji zvuk udara zidove.
I prošle godine, Bavarski radijski simfonijski orkestar me je upitao
da iskomponujem zvuk koji će oni odsvirati.
Za jedan od njih, imao sam ideju da krenem od ovog zvučnog polja.
Uzeo sam deo,
postavio sam ga preko raspodele
muzičara na bini,
i onda pratio cvetanje zvučnog polja
pomoću tri paramera:
vreme, jačina i frekvencija.
Onda sam zapisao sve gradijente svakog instrumentra,
i kao što možemo da vidimo, na primer,
deo će početi nežno sa gudačkim delom,
a zatim će imati krešendo kako se duvačka sekcija uključuje,
i melodija će se završiti harfom i klavirom
koji sviraju na najvišem dometu.
Poslišajmo kako je zvučalo.
(Eterična muzika)
(Kraj muzike)
Ovo je, zapravo, zvuk mog alarma ujutru.
(Smeh)
Vratimo se nazad na električne automobile.
Poslušajmo prvi primer koji sam vam pokazao.
(Zujanje)
Sada bih želeo da vam pokažem kako bi potencijalni zvuk,
baziran na genetici zvuka za električne automobile, mogao da zvuči.
(Eterična muzika)
(Visina tona raste sa ubrzanjem)
Kola su metafora vremena, udaljenosti i putovanja,
odlaska i povratka,
iščekivanja i avanture,
ali, u isto vreme, inteligencije i složenosti,
ljudske intuicije i dostignuća.
I zvuk treba da veliča sve to.
Ja vidim kola podjednako kao živa bića
i visoko složenu umetničku instalaciju.
Zvukovi koje smo mi zamislili kroz genetiku zvuka
dozvoljavaju nam ne samo da slavimo ovu složenost,
nego isto tako da učinimo svet elegantnijim i bezbednijim mestom.
Hvala vam.
(Aplauz)